
Copenhague avec Hotel de Ville 
(La Urbdomo de Kopenhago) 


HISTORIAJ NOTOJ 
PKI KOPENHAGO 

Do kiam la unuaj kopenhaganoj pa- 
ŝis en siaj infanaj ŝuoj (nemalmulte 
da akvo fluis en „Gammel Strand ,, > 
almenaŭ 7-8000 jaroj pasis. 

Kiam tiuj „kopenhaganoj” staris ĉe 
siaj modestaj loĝlokoj proksime de la 
nuna H^jbro kaj rigardis trans la lar- 
ĝan markolon al Amager, ili certe 
gratus sin en la barbo, se ili imagus 
nur iomete de tio al kio la tuta afero 
evoluiĝis ĝis hodiaŭ. Tamen, se ni, la 
nun vivantaj, rerigardas al tiuj de- 
longe pasintaj tempoj, ni same mal- 
bone vidas, ĉar tre malmulte oni scias 
pri la plej malnova historio de Ko- 
penhago. 

Nur longe, interne de la historia 
tempo ni povas legi en la informoj 
de Saxo Gramaticus, ke la episkopo 
Absalon en la jaro 1167 malhelpis 
norvegan eskadron albordiĝi ĉe „tiu 
urbo, kiu nomiĝas K^pmannaehafn.” 
Kaj en la intenco forteni marrabistojn, 
la sama Absalon — en 1171 — fondis 
fortan kastelon tie ĉi, kun klara an- 
taŭvido, sur strategie bonega loko, 
kaj meze de la lando. Ke la urbo iom 
malorde nun situas en angulo de la 
lando, tio ja estas alia historio, kiel 
H.C. Andersen diras! 

La urbo kreskis ŝirmate de la kas- 
telo, konstante kaj obstine — ĉar ob- 
stineco estis necesa, kiam ĝi fojon 
post fojo estis detruata kaj elrabita, 
jen de eksteraj malamikoj, jen en la 
eterna batalo inter reĝo kaj episkopo. 
Sian unuan urborajton ĝi ricevis en 
1254 de la episkopo en Roskilde, Ja- 
cob Erlandsen kaj fine en 1443 Krist- 
offer el Bavarujo faris ĝin reĝa rest- 
ada urbo. 

Ni devas rapide paŝi trans la mul- 
tajn eventojn, kiuj dum la venontaj 
jarcentoj donis al la urbo sian stam- 
pon, eventoj bonaj kaj malbonaj. Ta- 
men estu menciate, kiel la kopenha- 
ganoj ĝis la amara fino subtenis Kris- 
tian la 2-an, kiam samtempe la gran- 

(Daŭrigo paĝo 2) 

Rigardo al la Pasinteco 

Post kelkaj jaroj ni povos festi la 
centan datrevenon de la naskiĝo de 
D.ro Zamenhof kaj en la nuna jaro 
jam pasis 69 jaroj post la eldono de 
la unua broŝuro pri la internacia lin- 
gvo Esperanto. Tio estas por ni moti- 
vo por rigardi al la pasinteco kaj 
transvidi la vojon iritan. Alia motivo 
por tiu rerigardo estas la fakto ke 
hazarde venis en niajn manojn libron, 
eldonitan en la jaro 1912, verkitan de 
la franca lingvisto A. Dauzat kaj kies 
titolo estas „La defense de la langue 
frangaise”. (la defendo de la franca 
lingvo). Tria motivo estas ke ĝuste 
de tempo al tempo rerigardo al la 
pasinteco donas al ni pli bonan kom- 
prenon pri la nuna tempo kaj ofte 
povas esti kuraĝiga por la estonteco. 

Kiel ni jam diris la nomita libro- 
estas eldonita en la jaro 1912 t.e. en la 
tempo, kiam nia movado kaj lingvo 
havis en Francujo siajn fervorajn a- 
deptojn, sed estis ankaŭ la tempo, ki- 
am nia movado spertis la malbonajn 
sekvojn de la skismo rilate ai Ido. Ne 
mirige estas tial, ke la verkisto uzas 
ĉi tiun okazon por kontraŭbatali la 
ideon pri internacia lingvo ĝenerale 
kaj speciale la „artefaritajn” lingvojn 
Esperanto, Ido kaj aliajn. La aŭtoro 
vidas en tiuj lingvoj danĝeron por la 
franca lingvo rilate al ties pozicio sur 
internacia tereno. 

Forte li bedaŭras, ke ia franca iirig- 
vo, kiu en la 18a jarcento estis la 
ĉefa lingvo de la diplomatoj kaj de 
multaj piialtranguloj jam perdis mul- 
ton de sia influo en tiuj rondoj pro tio, 
ke la naciismo ĉie en la mondo faris 
progresojn. 

Kiam en la unua tempo aperis la 


Daŭrigo de paĝo 1 
daj Juktadoj inter la katolikismo kaj 
la instruo de Luther furiozis; same 
pri Ja konstruado de Kristian la 4-a, 
kiu faris Kopenhagon — laŭ Ja mez- 
urilo de tiu tempo —, grandurbo, kon- 
struado, kiu eĉ hodiaŭ donas al la 
ĉefurbo sian stampon. Tamen, el ĉiuj 
eventoj en Ja historio de la urbo estas 
unu, kiu tute prave povas esti nomata 
la sorthoro. Jes, vi jam divenis, temas 
pri la jaro 1659, la nokto inter la 10-a 
kaj 11-a de februaro. 

Kaj tiam ŝanĝiĝis en la sekvantaj 
ĵarcentoj lumo kun ombro, ĝojo kaj 
malĝojo, renesanco, baroko, Griffen- 
feldt, Holbergv rokoko, klasiscismo,, 
la bombardado de Kopenhago, la Li- 
bereca Kolono, Biedemejer, la orkor- 
noj, la malkonstruo de la remparoj, 
naturalismo, la forbrulo de la palaco 
Kristiansborg, funkcionalismo, kubis- 
mo, la 'kvin malbenitaj jaroj kaj la 
fino de la porciumigo de kafo!! 

Sur tiu fono, karaj gastoj, vi ekkonu 
kaj sentu Kopenhagon! 

A. Holst. 


projektoj de internacia lingvo por ĉiuj 
homoj, diras S.ro Dauzat, la granda 
publiko restis tute indiferenta al tiu 
problemo konsiderante la interesiĝan- 
tojn klel utopistojn. Sed post kiam 
inter tiuj interesiĝantoj troviĝis pro- 
fesoroj, scienculoj, membroj de la fran- 
ca akademio, kiuj faras propagandon 
favore al Esperanto aŭ Ido, la afero 
ŝanĝiĝas kaj meritas esti studata. ĉar 
tuj kiam lingvo internacia ŝajnas esti 
ebla, estiĝas alia problemo pri kiu oni 
ĝis nun ne pensis. La sukceso de in- 
ternacia lingvo endanĝerigas la pozi- 
cion de la franca lingvo en la ekster- 
lando tiel pene akiritan kaj tiel pene 
defenditan — same kiel tiuh de ĉiuj 
lingvoj naciaj parolataj ekster ĝiaj 
propraj lirnoj. 

Jen la unua motivo de S.ro Dauzat 
esti kontraŭulo de kiu ajn lingro in- 
ternacia kaj kiam post la mondekspo- 
zicio en 1900 en Parizo, estiĝis per- 
iodo de entuziasmo por la ideo de 
lingvo internacia, estis akvo al la mu- 
elilo de S.ro Dauzat, ke fondiĝis la 
Delegacio por la elekto de lingvo in- 
ternacia kun la sekvo, ke estiĝis la 
konata skismo inter Esperanto kaj 
Ido. 

Komenciĝis forta batalo inter }a 
adeptoj de ambaŭ lingvoj kaj S.ro 
Dauzat jam antaŭdiras, ke tio finfine 
kondukos al plena fiasko, ĉar ĉiam 
denove estiĝos disputoj kaj kvereloj 
inter la adeptoj de diversaj interling- 
vaj projektoj. 

Ŝed tio ne estas ĉio. La verkisto 
de la nomita libro havas ankaŭ kri- 
tikon pri la Jingvo mem. 

Pri Ja vortaro li diras, ke komence 
la lingvo havis proksimume 925 vor- 
tojn inkluzive la finaĵojn kaĵ la afik- 
sojn. Sed baldaŭ montriĝis, ke tiu 
nombro ne estis sufiĉa kaj Zamenhof 
mem pligrandigis ĝin ĝis 2.645 vortoj. 
Tiu pligrandigo de la vortaro ne estos 
haltigebla, ĉar ekzistas neniu baro, 
neniu homa volo povos bremsi la evo- 
luon de lingvo de la momento, kiam 
ĝi vivas, estas parolata kaj skribata 
kaj forlasis la studĉambron de sia 
kreinto. Jen grava kaŭzo, ke estiĝas 
diferencoj en la vortuzo ĉar ne ĉiam 
kaj ne ĉiu aplikas la ĝustajn regul- 
ojn de la vortfarado, kio rapide po- 
vas konduki al disfalo de la lingvo. 
Sed ne nur la vortfaradon kritikas 
.ro Dauzat, ankaŭ la gramatikon kaj 
la prononcadon. La tabelo de la kor- 
elativoj, laŭ S.ro Dauzat, estas tre 
malfacile lernebla. La akuzativo es- 
tas ĝena, ĉar multaj popoloj ne konas 
ĝin kaj tial ĝi kaŭzas ofte malfaci- 
laĵojn. 

Tiel, ni povus ankoraŭ longe daŭ- 
rigi la kritikojn de S.ro Dauzat, sed 
la legantoj jam komprenos, ke ĉio, 
kion la aŭtoro diras, celas nur subfosi 
la pozicion, kiun Esperanto tiutempe 
jam akiris kaj ankaŭ la ideon pri 
neŭtrala lingvo internacia ĝenerale. 


Laŭ Jia ideo, la solvo de la lingvaj 
problemoj ne kuŝas en la kreo de unu 
sola lingvo internacia, sed en alianco 
de tri naturaj lingvoj: la angla, ger- 
mana kaj franca, kaj fakte en tiu 
alianco la franca lingvo devus ludi la 
plei gravan rolon aŭ almenaŭ franca- 
angla alianco kaj jen ni alvenas al la 
franca-angla bilingvismo, kiu ankaŭ 
nun antaŭ kelka tempo denove donis 
vivsignon, sed kun malmulte da sukc- 
eso, kiei oni scias. 

Ni nun tumu la rigardon al la est- 
anteco kaj ni povas konstati kiom 
restis, post iom pli ol 40 jaroj, el la 
diraĵoj de S.ro Dauzat. 

Esperanto travivis la skismon kun 
Ido, du mondmiltojn kun ties mizeraj 
sekvoj, enpenetris en la plej altajn in- 
stancojn internaciajn, la esperanta li- 
teraturo ampleksas gravajn verkojn 
el la mondliteraturo. 

Esperanto estas nun instruata en 
diversaj lernejoj en la tuta mondo. 

Esperanto povas ĉiutage esti aŭskul- 
tata en radio-elsendoj. 

Esperanto-Kongresoj universalaj al- 
tiras tiom da personoj el la tuta mon- 
do, ke ofte la L.K.K. devas limigi 
la nombron de parteprenantoj. 

Esperanto ne estas endanĝerigita 
pro disfalo en dialektoj, kontraŭe pro 
la ĉiujaraj kongresoj universalaj la 
prononcado fariĝis pli kaj pli la sama 
de ĉiuj esperantistoj en la tuta mondo. 

Jen la prnvo, kiu tute klare kaj 
konvinke montras kiel la evoluo de 
nia movado malpravigis la tezojn kaj 
kritikojn de S.ro Dauzat. 

Tiu malpravigo samtempe donas al 
ni kuraĝigajn perspektivojn por la 
ostonteco! Vere la atingoj akiritaj en 
la daŭro de nur 40 jaroj promesas 
al ni la finan venkon, se ni nur per 
streĉiĝo de ĉies fortoj en komuna 
laboro daŭrigas niajn klopodojn. 

Multaj samideanoj forlasis en la 
daŭro de tiu sama tempospaco niajn 
vicojn pro tio, ke ili pordis ]a ku- 
raĝon kaj sentis sin senilizuigitaj 
pro la ŝajna malrapida progreso de 
nia afero sed ankaŭ ili vere malpra- 
vis. Ili ne sufiĉe konsciis, ke la en- 
konduko de internacia lingvo ne 
povas okazi en mallonga tempo sed 
estas laboro de longa spiro, kiu pos- 
tulas persiston, paciencon kaj daŭran 
entuziasmon por nia idealo. 

Transvidante la vojon iritan dum 
nur ĉ. 40 jaroj ni kun granda ĝoĵo 
povas konstati, ke la progreso de nia 
movado superas ĉiujn atendojn. Ĉu 
tio ne donas kuraĝon por la estonte- 
co? ĉu tio ne povas ekflamigi ĉies 
entuziasmon? ĉu tio ne instigos ĉiujn 
kunbatalantojn al pli da fervoro, al 
pli da aktiveco, al pli oferemo por 
la grandioza celo? 

Ni lasas la respondon al niaj le- 
gantoj!! Ni fosu nian sulkon! 

F. W. 

41-a UNIVERSALA KONGRESO DE ESPERANTO 

ROPENHAGO - (DANLANDO) 

4 aŭgusto - 11 aŭgusto 1956 

N-ro 2 OFICIALA KOMVNIKO Decembro 1955 

ADRESO: 41~a Universala Kongreso de Esperanto, Kopenhago, Danlando 
BANKO: Handelsbanken, Kopenhago, Danlando. 


Kongreso de Esperanto, n-ro 97820, 


POSTĜIRKONTO: 41~a Universala 
Kopenhago, Danlando. 

ALIĜOJ: Oni povas aliĝi per la oficialaj perantoj aŭ rekte ĉe la 41-a 
Universala Kongreso, Kopenhago. Oni sendu la pagon al sama 
instanco, al kiu oni sendas la aliĝilon. Aliĝo kaj pago okazu samtempe. Ek 
de la 1-a de januaro la kotizo estos danaj kronoj 43,—, edzino 21,50. geju- 
nuloj 14,50, studentoj 21,50. Individuaj membroj de UEA rajtas rabaton 
7,—, edzino de kongresano 3,50. 

KARAVANOJ: Ĝis nun la jenaj Landaj Asocioj anoncis karavanojn: Franca 
Esperantista Unuiĝo, 34 rue de Chabrol, Paris 10, Francujo. 
Germana Esperanto-Asocio, Bergisch-Glad, Bacherstr. 1095, (22c), K61n- 
Dellbruck, Germanujo. 

Itala Esperanto-Federacio, Casella Postale 248, Torino, Italujo. 

FAKAJ KUNVENOJ: Ĝis nun anoncis fakkunvenon la jenaj asocioj: Inter- j 
nacia Komisiono ,,Esperanto kaj Sociologio”, Moer- | 
weg 76, Den Haag, Nederlando. 

Internacia Ligo de Esperantistaj lnstruistoj, 183 Woodlands Park Road, 
Bournville, Birmingham 30, Anglujo. 

Studenta Esperanto-Klubo, Mariendalsvej 39, Kopenhago, Danlando. 

KONGRESA GLUMARKO: Ĝi estas aĉetebla ĉe Landaj Asocioj aŭ rekte ĉe 

la 41-a Universala Kongreso de Esperanto, Ko- 

penhago, Danl. 

INFANA KONGRESETO: Povas partopreni Esperanto-parolantaj infanoj 

de 6 ĝis 13 jaroj. La infanoj loĝas, manĝas kaj 
estas okupataj en la infanĝardeno ,,La Ludoĉambro”. Aparta programo 
aperos kaj estos sendata al interesiĝantoj. Aliĝo al U.K. estas deviga. Prezo 
por la restado (7 tagojn) danaj kr. 70,—. Tiu sumo estu pagata plej mal- 
frue 30/6 - 1956. Limdato por aliĝo kiel por U.K. 

KONGRESEJO: La Teknika Universitato en Kopenhago estos Kongresejo 
de la 41-a Universala Kongreso. 

INAtĴGURO: Ĝi okazos en la nova koncertsalono en la mondkonata parko 
„Tivoli”. La konstruaĵo estos la plej moderna el la tuta Skan- 

dinavio. 

STATISTIKO: (ĝis fino de novembro) Anglujo 22, Aŭstralujo 1, Aŭstrujo 2, 
Belgujo 2, Brazilo 3, Danlando 58, Finnlando 6, Francujo 29, 
Germanujo 18, Hispanujo 6, Islando 1, Italujo 37, Kanado 2, Jugoslavujo 30, 
Nederlando 13, Norvegujo 15, Nov-Zelando 1, Svedujo 31, Svisujo 7, Usono 4. 
Sumo: 288 el 20 landoj (pasintjare 213 el 20 landoj). 

Gian Carlo Fighiera 
Konstanta Kongresa Sekretario 


„VENDITA FIANĈINO” 

en Esperanto sur gramofondiskoj . 

Espcrantista Societo en Olomouc 
(Ĉeĥoslovakio) instigis eminentan ten- 
oron Zdenek Ŝvehla, ke li kantu oper- 
ariojn esperantlingve sur gramafondis- 
koj- 

Kiam la sekretario de Tutŝtata Kon- 
sulta Kolegio Esperantista, S-ano Mi- 
loŝ Rudolf, vizitis s-ron ŝvehla por 
demandi lin, ĉu li volus kanti oper- 
ariojn en Esperanta traduko, la fama 
tenoro deklaris, ke li tre aprobas la 
ideon sed ke, antaŭ ol preni sur sin 
tiun taskon, li lernos Esperanton por 
bone kompreni la esperantajn vortojn 
kaj ankaŭ pro tio, ear li mem havas 
intereson posedi la internacian lin- 
gvon. 

Post du monatoj li jam bone paro- 
lis Esperanton kaj komencis studi la 
tekstojn. Kunlaboras kun li du aiiaj 
solistoj, S-ino Kralovcova kaj S-ro 
Tesar, kiuj estas membroj de la Es- 
perantista Societo, kaj kunlabore kun 
spertuloj ili preparas la plej belajn 
ariojn kaj duetojn el la cpero ,,Vendita 
Fianĉino” de Bedrich Smetana. An- 
kaŭ s-ro Ŝvehla aliĝis al la Esperan- 
tista Societo. 

La diskoj verŝajne estos pretaj en 
januaro 1956. Tiam do oni povos aŭs- 
kulti klasikan ĉehan muzikon el opero, 
kies teksto estas tradukita en Esper- 
anton, ankaŭ en tiuj mondregionoj, 
kie pro lingvaj baroj tiu ĝuo ĝis nun 
ne estis ebla. 

S-ro Ŝvehla esperas partopreni la 41- 
an Universalan Kongreson de Espe- 
ranto en Kopenhago, al kiu anoncis 
sin jam pluraj ĉehoj, kaj li preparas 
kelkajn famajn tenor-ariojn el mond- 
konataj operoj por Ia Arta Vespero 
dumkongresa. 

(Laŭ Heroldo 1.12.55 iom mallongi- 
gita). 

Raporto pri Ia karuselvojaĝo 1955 

Konvinkite, ke Esperanto povas nur 
evolui sur internacia kampo, mi planis 
la karuselvojaĝon. Miaopinie ĝi devus 
okazi sub aŭspicio de U.E.A., pro kio 
mi sendis proponan cirkuleron al ĉiuj 
U.E.A.-komitatanoj. Respondis favore 
s-roj Gindertaelen, Stronne, Maruzzi, 
Lapenna kaj Mabesoone. La aliaj ne 
sendis respondon. S-ro Malmgren opi- 
niis, ke la unua provo ne estu farata 
de U.E.A., por ke ĉe malsukceso ĝia 
nomo ne estu endanĝerigita. 

Dank’ al la helpo de LEEN, la bel- 
gaj asoeioj kaj GEA la unua kai’usel- 
vojaĝo estis aranĝata. 

LEEN donis la monan subtenon kaj 
diskonigis ĝin per sia organo. La bel- 
gaj kaj germana asocioj nur diskoni- 
gis ĝin per sia gazeto. 

Krome aperis malgrandaj anoncoj 
en ESPERANTO (2 x) LA PRAKTI- 


KO (2 x) kaj HEROLDO (3 x). La 
efiko estis, ke 48 personoj el diversaj 
landoj petis alsendon de prospekto, 
por kiu s-ro Nanning de Vries verkis 
senpage la desegnaĵon por la kovrilo. 
S-ro Leslie, London, petis alsendon de 
100 ekzempleroj por distribuo inter la 
anoj de B.E.A. S-ro Leslie kaj edzino 
anoncis sin, sed pro familio-cirkon- 
stanco devis nuligi la mendon. 

Mi sendis ankoraŭ cirkuleron al ĉi- 
uj Esperanto-grupoj en Nederlando, 
Belgujo kaj Germanujo por diskonigo 


de la vojaĝo ekster la esperantistaro. 
Neniu grupo respondis, ĉu ĝi jes aŭ 
ne plenumis la sugeston. La efiko de 
la karuselvojaĝo do estas negativa. 
Miaopinie ekzistas por tio la jenaj 
kaŭzoj: la prezo estas tro alta — la 
diskonigo okazis tro malfrue — la dis* 
konigo ne estis sufiĉe intensiva — la 
afero estas io tute nova. Malgraŭ ĉio 
mi kredas, ke valoras la penon pri- 
diskuti la eblecon por fari duan pro- 
von. 

Hans Bakker. 

NED. ESPERANTISTEN-VEREN. „LA ESTONTO ESTAS NIA” 

Alg. Secretariaat, schr. cursus voor beginners en uitleendienst: 

Mej. A. C- H. van den Beek, P. C. Hooftstr. 90, Amsterdam-Z. 

Penningm.: B. J. J. Albers, ()lympiaweg 69III, Amsterdam-Z. Postrek. 34563, 
Adm. Ned.Esp.: P.M.Mabesoone, Pythagorasstr. 122, Amsterdam-O. 

Boekendienst: S. Mabesoone, Pythagorasstr. 122, Amsterdam-O. Postrek. 76915, 
Sehr. cursus voor gevorderden: H. Appel, Z.O.-singel 5, Bergen op Zoom. 
Bibliotheek: E. A Koot, Joh. de Meesterstraat 12, Utrecht. 

Propaganda-dienst: H. Bakker, Van Tuyllplein 33/1, Amsterdam-Zuid, tel. 95320. 
Alg. Ned. Esp.Examen-comm.: Mej H. M. Mulder,Zilvermeeuwstr. 29 Badhoevedorp 
Cefdel. U.E.A.: J. Telling, Schietbaanlaan 106, Rotterdam. Postrek. 242619. 
Vic-ĉefd. F. Weeke, Zwolseweg 172 A, Diepenveen. Postrek. 822075. 


Komunikoj de la Ĉefestraro 

Laŭregule eksiĝos kiel ĉefestrara- 
noj: S-ro Blokker, S-ro Zondervan kaj 
F-ino Vermaas, sed ĉiuj estas reelek- 
teblaj. Eventualajn kandidatojn oni 
proponu antaŭ la 1-a de februaro. 

Solvojn de la enigma rubriko la ne- 
derlandanoj sendu al S-ro E. de Wolf, 
Joh. de Breukstr. 18, Haarlem. 


EL NIAJ SEKCIOJ 

Treebeek. La aktiva sekretariino 
de nia plej fora sekcio sendis al ni 
kelkajn informojn pri la bone suk- 
cesinta tri-landa renkontiĝo, kiu je 
la 26a kaj 27a de novembro okazis 
en Lieĝo (Belgujo). Okazis prelegoj, 
teatrajoj kaj folkloraj dancoj kaj oni 
speciale ĝuis la dancadon de du ĉar- 
maj infanoj. La ĉeestantoj estis ak- 
ceptataj en la urbdomo kaj vizitis la 
konstruaĵojn de la bierfarejo „Pied 
Boeuf”. 

Sabatvespere ĉeestis ± 75 kaj di- 
manĉe ± 125 personoj, kaj en la 
dimanĉ-matena kunveno oni priparo- 


ANONCO 

Por konverti miajn profesorojn kaj 
kolegojn mi faros paroladon kaj aran- 
ĝos ekspozicion pri Esperanto en nia 
Kolegio. 

Bonvolu sendi taŭgan materialon ti- 
ucelan al MARKO STUIT, St Croix 
de Neiges, Abondance Haute Savoie, 
Francujo. 


lis la estontan renkontiĝon je Pasko 
en Kolonjo. 

Somera Kurso 

ĉar el la sekcioj venis preskaŭ ne- 
niu respondo al nia alvoko en la ok- 
tobra numero de N.E., en kiu ni enke- 
tis pri eventuala Somera Kurso en 
ĉi tiu jaro, kaj la tempo urĝas kiam 
oni volas aranĝi tion, precipe rilate 
al taŭga konferencejo (tiuj ejoj ofte 
estas mendataj jam unu jaro antaŭ 
la dato), ni ege bedaŭras, ke ni devas 
sciigi, ke en 1956 ne okazas Somera 
Kurso organizata de L.E.E.N. 

C. B. Zondervan. 


AL NIAJ SEKCIAJ ESTRAROJ 

En ĉi tiu artikolo, ni volas iom par- 
oli pri nia propaganda organo „De 
ESPERANTIST”. Dum la pasinta 
jaro L.E.E.N. dissendis entute 3206 ek- 
zemplerojn nome al la donacantoj 
1209 kaj por la propagando 1997. Vi 
scias ke la organo aperas 4 foje jare, 
do dividante la tutan eldonkvanton 
per 4, ni povas diri ke proksimume 
800 personoj 4 foje ricevis la gazeton 
„DE ESPERANTIST.” 

Ĉu vi opinas tiun nombron konten- 
tiga por asocio, kiu havas pli ol 1000 
membrojn? 

Laŭ nia ideo ĝi ne estas tia, kaj tial 
ni urĝe petas niajn sekciajn estrarojn 
priparoligi en siaj sekcioj la temon, 
kiamaniere oni povas pligrangigi tiun 
nombron. 

Se ekzemple ĉiu membro abonus nur 
2 jarkolektojn, jam 2000 personoj ri- 
cevus la organon kaj kune kun la 
nuna nombro preskaŭ 3000 estus regu- 
le informitaj pri ia stato kaj progreso 
de nia afero. 

Ĝuste nun, kiam ni pli kaj pli .ren- 
kontas rekonon por nia movado speci- 
ale en pli altaj rondoj (UNESKO, EŬ- 
ROPA KONSILANTARO) estas nepre 
necese ĉiam denove informi kiom eble 
multaj personoj pri nia celo. 

En la decembra numero de Ned. Esp. 
vi povis legi ke la nederlandaj delegi- 
toj en la Eŭropa Konsilantaro detenis 
sin subskribi la rezolucion pri la inter- 
nacia lingvo. Fakte tio estas nia pro- 
pra kulpo, ĉar tre verŝajne ili sciis tro 
malmulte pri nia tuta movado en la 
mondo. 

Tial estas nepre necese, ni ripetas, 
ke ni pli intense informu la koncer- 
najn personojn kaj instancojn pri la 
akiritaj progresoj. 

Karaj geamikoj, tio ja vere ne post- 
ulas multe da mono por ĉiu el ni. Du 
jarabonoj ja kostas nur unu guldenon. 
Kiu el niaj gemembroj ne povus mal- 
havi ĝin dum tuta jaro? 

Eble vi ne scias al kiu sendi la ga- 
zeton? Ho, tio vere ja estas tre sim- 
pla. Sendu ĝin al geamikoj, gekonta- 
oj, geinstruistoj, membroj de gepatraj 
komsionoj, publikaj legejoj, direkto- 
roj de mezlernejoj, rektoroj de gimna- 
zioj, komercaj ĉambroj, hoteloj, por 
ke oni metu ĝin sur la legotablon, al 
kuracistoj, dentistoj, ŝparbankoj por 
la atendejoj k.t.p. Kiel vi vidas estas 
sufiĉe da eblecoj kaj ĉiu povas elekti 
laŭ sia gusto, sed karaj geamikoj fa- 
ru ion!! 

Estu aktivaj kaj ne pensu pri tujaj 
rezultatoj, ne senilizuiĝu, sed semu kaj 
semu konstante. 

La venonta numero de „DE ESPE- 
RANTIST” aperos proksimume je la 
15a de marto faru vian eblon, ni estas 
scivolaj!! 

La administranto, 

F. Weeke. 


41a UNIVERSALA KONGRESO DE ESPERANTO 

Ni sciigas al vi, ke la sekvonta kongreso de U.E.A. okazos en KOPENHAGO 
(Danlando) de la 4a ĝis la lla de Aŭgusto 1956a. 

Rilate al tio ni komunikas, ke vi de nun pere de nia kasisto povas aliĝi kaĵ laŭ 
via peto li volonte senpage sendos al vi necesa(j)n aliĝilo(j)n. Poste vi devas 
resendi al li la aliĝilo(j)n kaj vi estas petataj samtempe ĝirpagi la kotizon en 
la ĝirkonton de L.E.E.N. Atentu bone, ke la aliĝilo validas nur post via pago 

Krome ni atentigas vin, ke estas necese, ke ĉiu partoprenonto nepre plenigu 
aliĝilon ankaŭ por la samfamilianoj. Tamen la tutan kalkulon oni povas fari sur 
la aliĝilo de la ĉefpersono. La ĝirkonto de L.E.E.N. estas 34563. 

Por plifaciligi la aferon la jenon : 

UNUE: Skribu klare per presliteroj 

DUE : Adresu la ĝirŝlipon jene : 

ALg. Penningmeester 
Ned.Esp.Verg. L.E.E.N. 

01ympiaweg 69 III, Amsterdam-Z. 

La KONGRES-KOTIZOJ estas : ĝis 

31-3-’56 

Kongresano .G. 24.— 

Edz(in)o de kongresano .. 12.50 

Junul(in)o ne pli ol 20-jara.. 8.50 

Studentoj.. „ 12.50 

MEMBROJ DE U.E.A. Plenaĝaĵ aliĝontoj, kiu estas Individuaj Membroj de 
U.E.A. rajtas rabaton de G. 3.50. Edzino de membro rajtas rabaton de duono de 
tiu sumo, sed ne aliaj familianoj. La rabato ne validas por gejunuloj kaj studentoj. 

STUDENTOJ. La speciala tarifo por studentoj validas nur, se kun la aliĝilo 
troviĝas atesto de lialŝia fakultato. 


post 
31-3-’56 
G. 27.— 
„ 14.— 

„ 9.50 

„ 14.— 

Angulo de la Kasistino 

UNUA LISTO DE SUBTENANTOJ 


S.ro G. Debrouwere, Kortrijk 925 fr. 
S.ro F. Piot, Leuven 150 fr. 

S.ro F. Couwenberg, 

Blankenberge 150 fr. 

F.ino P. de Cock, Aalst 150 fr. 

F.ino B. Cornelis, Aalst 150 fr. 

F.ino J. Terrijn, Gent 150 fr. 

S.ro F. Roose, Brugge 150 fr. 


La kasistino dankas la supre men- 
ciitajn kiel ankaŭ la aliajn frupagin- 
tojn. 

La kotizoj ne ŝanĝiĝis, oni do povas 
pagi la saman sumon, kiel la antaŭan 
jaron. 


Abonnementen op 
Esperanto-Tijdschriften 

Het initiatief dat wij verleden jaar, 
ter gelegenheid van het jubileumjaar 
hebben genomen, d.w.z. het aanbieden 
van ’n abonnement op verschillende 
nationale Esperanto-bladen, geheel 
gratis, aan onze leden, zullen wij ook 
voor 1956 herhalen. Het spreekt van- 
zelf, dat de inschrijvingen beperkt 
moeten worden en daarom kan het 
voordeel slechts toegestaan worden 
voor 7 tijdschriften, waarvan hieron- 
der een keuzelijst volgt, en aan diege* 
ne, die het eerst het abonnement aan- 
vraagt. De aanvragen moeten gericht 
worden aan het sekretariaat, en zie- 
hier de lijst : 

1. Amerika Esperantisto . 

: 2 . Dansk Esperantoblad. 

3. Franca Esperantisto. 

4. Germana Esperanto-revuo. 

5. Jarlibro de U.E.A . 

La Progreso. (Esp.-societo Beograd) 
7. La Revuo Orienta. 

De aanvang van het abonnement is 
vastgesteld op 1.1.1956. 

AL NIAJ GELEGANTOJ 

Kiel vi jam en la antaŭa numero po- 
vis legi mi transprenis la funkcion de 
ĉefredaktoro de niaj organoj ĉar S-ro 
van Gindertaelen pro diversaj cirkon- 
stancoj demetis sian funkcion. Tial mi 
volas al vi, gelegantoj, diri kelkajn 
vortojn ĉar mi konscias, ke la funkcio 
de ĉefredaktoro ne estas facila kaj ni 
povas esti danka al S-ro v. Gindertae- 
len ke li dum kelkaj jaroj plenumis 
tiun funkcion, sed nun mi devas klo- 
podi kontentigi ĉies dezirojn kio tamen 
ne estas ebla. Sed ml petas multan 
helpon de vi ĉiuj se vi bonvolas sendi 
al mi bonan materialon por niaj ga- 
zetoj. Eble tiuokaze ni povos se ne ĉi- 
ujn almenaŭ 90 % de la legantaro 
kontentigi. Karaj geamikoj la tempo 
pli kaj pli maturiĝas por la fina ven- 
ko; restu do fidelaj kaj aktivaj kaj 
bonvolu akcepti la plej bonajn dezi- 
rojn por la nova jaro. 

F. Weeke. 


Flandra Ligo Esperantista. 

Prezidanto : Gerard Debrouvoere , Magdalenastraat 29, Kortrijk. 

Sekretario: Macrtens G ., Pr. Leopoldstr. 51, St.-Kruis, tel. 33445 (dumla ofichoroj). 
Kasistino : F-ino J. Terrijn, Raapstraat 74 , Gent. 

Biblioteko : E. A. Koot, Joh. de Meesterstraat 12, Utrecht (Nederland) 

U.e.a. peranto: Dr. F. Couwenberg, Konmgmnelaan 14 , Blankenberge P.C . 4161.35. 
Redakcio F.E.: Drs. Fern. Roose, Ste. Klaradreef 59, Brugge. 

Koresponda kurso: H. Pirennestr. 25, Gent-Brugge. 




n 


ATENTU BONE 

NOVA REDAKCI-ADRESO DE 
FLANDRA LIGO ESPERANTISTA 
SINTE KLARA-DREEF 59, BRUGGE 
Belgujo 

(la adreso Postbus 100 Mechelen do ne plu valoras) 

Ĉiuj interŝanĝnumeroj kaj recenzlibroj estas sendotaĵ al la supre men- 

ciita nova adreso. 

OANKON 


KOMUNIKOJ DE LA LIBRO-SERVOJ 

kiuj deziras al ĉiuj legantoj prosperan novan jaron. 




gld 

fr. 

j Akbar (v Limburg Brouwer) Orienta romano 

bind . 

3.50 

56.— 

Gosta Berling (Lagerlof ) 

>> 

11 .— 

130.— 

Anstataŭa Edzino (Maxwell) 

>> 

S.- 

40.- 

Bagatelaro (Rosbach) 

broŝ. 

4- 

55.— 

Brulanta Sekreto (Zweig) 


2.35 

30.— 

La Gajaj Edzinoj de I Vindsor (Shakespeare) 

>> 

1.60 

25.— 

La Vojo Returne (Remarque) 

bind. 

3.25 

40.— 

Miru, Pensu, Ridu (Bennemann) 

>> 

5.40 

72.— 

La Aventuroj de Marteno Drake (Norway) 

>> 

3.25 

40.— 

Peer Gynt (Ibsen) 

>> 

8 ,— 

90.— 

Leteroj de Zamenhof I kaj II 

*> 

po 8.50 

130.— 

Originala Verkaro de Zamenhof 

>> 

11.25 

175 — 

La okuloj de la eterna Frato (Zweig) 

broŝ. 

1.35 

16.— 

Du malsanoj en Esperanto (de Hoog) 


2.90 

— 

Esperanto in 20 lessen (Bakker) 


3.— 

5.— 

Methodisch Leerboek (Dirksen) 


1.50 

17.— 

Post la Kurso (de Bruin) 


2 .— 

— 

Tra la Labirinto de Gramatiko 

bind. 

5.90 

85.— 

Komercaj Leteroj (Pruissen) 


1.20 

16.— 

Esperanta Krestomatio 


1.95 

24 .- 

Insignoj : 




Verda stelo kun blanka fono 8 mm. 


0.65 

10 .— 

>> „ ,, ,, ,, 13 mm. 


0.75 

13.— 

Verda stelo kun blanka randto 15 mm. 


0.75 

13.— 

Flaginsigno (Esp.-Ned. fiagoj ) 


1.10 

— 

,, (Esp.-Flandra leono) 



15.— 

1 La 8 mm insigno estas nur kun pinglo, la aliaj kun pinglo, broĉo 

aŭ buto- 

no Hvereblaj. La fiaginsigno kun broĉo aŭ butono. 



Mendu ĉe: 




1 Libro-Servo LEEN, Pythagorasstraat 122, Amsterdam 


I Flandra Esperanto Instituto, Blankenkergse Steenweg 72, Brugge 1 

Belga Esperanto-Instituto, Oostenstr. 26, Antwerpen 

_ 

GENT 

La URBO de la estonta 
BENELUKSA KONGRESO 

La urbo estas tre konata pro ĝia.i 
muzeoj kaj monumentoj. 

La lastaj estas tiel multnombraj, 
ke la listo estas tro longa por mal* 
granda artikolo. 

Ni nur mendu ke pli ol 400 el ili 


estas klasigitaj de la Reĝa Komisiono 
de Monumentoj. Inter ili estas religi- 
aj, ofidalaj burĝaj kaj privataj bur- 
ĝaj konstruaĵoj. 

Ili datumas el diversaj epokoj kaj 
do ankaŭ estas el malsamaj stiloj. 

Dum promenado de du horoj estas 
eble vidi la plej ĉefajn monumentojn, 
ĉar ili troviĝas ĉiuj iom proksime unu 
de la alia. 

La muzeoj povas kontentigi ĉiujn, 
ĉar estas ĉiuspecaj. Dum la Pente- 
kostaj tagoj estos ankaŭ ebleco vidi 
la lumigadon de la monumentoj. 

Kaj se, post promenado aŭ vizito al 
muzeo, vi malsatos, vi trovos en la 
restoracioj bonegajn manĝajojn. 

Lokaj specialaĵoj estas „Gentse Wa- 
terzooi van Kip” (kokina supo kun 
multaj ingrediencoj) tre bongusta kaj 
nutriga manĝaĵo, kiu jam datumas de 
la mezepoko; estis, laŭ la legendo, la 
preferaĵo de Imperiestro Karolo. 

Alia bongustaĵo estas la „Gentse 
Hutsepot”, miksaĵo de diversspecaj vi- 
andoj bolitaj kun diversaj legomoj 
(precipe vintra manĝaĵo). Tre konataj 
estas ankaŭ la „Genta stufaĵo” (vi- 
ando ) kaj „rostitaj angiloj.” 

Kiel frandaĵoj ekzistas: vafloj, „pe- 
perkoek” (spickuko kun cinamo) — 
„specu]aas” (cinamkukaĵo), „Gentse 
mokken” (ronda kuketo de faruno kun 
siropo) kaj „Katrienspekken” (speco 


de sukeraĵo). 

La trinkemuloj ne ĵaluzu: por ili es- 
tas „Potie dek” (kovrita poteto), tio 
estaŝ ŝaŭmanta glaso da biero kovri- 
ta per malmola, seka kuko nomita 
„harde mastel.” 

Ĝiu artamanto certe iros admiri la 
faman, konatan pentraĵon de la „Dia 
Ŝafido” en la ĉefpreĝejo; aliflanke, la 
folkloristo serĉos, en la tuja proksi- 


meco de la Grafa Kastelo, la plej mal- 
junan vireton de Gent. 

Car samkiel Brussel, Gent havas 
„Manneken Pis”; tamen ĝi estas pli 
deca: ĝi ne akvumas la tutan tagon. 
Ĝia legendo reiras en la historio ĝis la 
fino de la 12a j.c. 

GENT atendas vin je Pentekosto 1956. 

La „Servisto” 

De nia korespondanto S-ro K. Ruig, 
ni ricevis jenan informon, kiu certe 
interesos majn legantojn. 

Vizitinte Svisujon, S-ro Ruig konati- 
ĝis kun S-ro A. Pellanda, kiu estas 
direktoro de la laborejo „Winterthur M 
por blinduloj kaj invalidoj. Kvankam 
blinda S-ro Pellanda sukcesis konstrui 
balailon, kies stangon oni povas meti 
en ok diversajn poziciojn tiel, ke oni 
povas facile purigi diversajn lokojn, 
kiuj per rekta strango estas malfacile 
atingeblaj ekz. sub pezaj seĝoj, ŝran- 
koj, benkoj kaj anguletoj. 

S-ro Pellanda jam petis pri patento 
rilate al la eltrovo donante la balailon 
la komercan markon „Servisto. ,v 

Krome S-ro Pellanda estas kasisto 
de la kablovojo Intragna — Costa (en 
Ticino) kaj vera Esperantisto per kies 
helpo baldaŭ aperos esperantlingva 
broŝuro pri tiu kablovojo kaj pri belaj 
promenadoj en Ja alpa regiono de 
Costa. 


Longludaj Diskoj pri Nuntempa 
Muziko kaj Popola Muziko 

La Intemacia Muzika Konsilantaro 
preparas du novajn seriojn de longlu- 
daj diskoj : 

Antologion de Nuntempa Muziko kaj 
Mondan Kolekton de Popola Muziko. 
Ambaŭ serioj estos eldonitaj kun la 
helpo de UNESKO, 

Por la Internacia Antologio estas 
elektitaj verkoj de elstaraj komponis- 
toj el trideko da landoj, kies kompo- 
naĵoj ankoraŭ ne estis registritaj aŭ 
ne estis vaste prezentitaj en la disko- 
katalogoj ekster iliaj propraj landoj. 
La unua gramofondisko, dediĉita al 
la gvidaj komponistoj de Italujo kaj 
Francujo, enhavas la verkon „Simfo- 
nio n.ro 1” de la franca komponisto 
Henri Dutilleux kaj „Coro di Morti” 
de la itala komponisto Goffredo Pe- 
trassi. 

En la nova kolekto de la Folklora 
Muziko la kantoj kaj dancoj ne estos 
grupigitaj, kiel ĝis nun, laŭ la landoj, 
sed laŭ ilia rolo en la vivo de la po- 
poloj: amkantoj kaj nuptaj kantoj, fu- 
nebraj kantoj, laboraj kantoj ktp. Pli 
ol tridek landoj estos reprezentitaj: 
de Japanujo ĝis Aŭstrio, de Formoso 
ĝis Ukrajno, de Arktiko ĝis Etiopio. 
Por certigi aŭtentikecon de stilo, en- 
havo kaj interpretado, la registradoj 
okazis en la loko mem de la origino. 
Ludis aŭtentikaj popolaj muzikistoj. 
Ambaŭ seriojn oni povas mendi ĉe: In- 
ternationai Music Council. U.N.E.S.- 
C.O. House, 19 Av. Kleber, Paris 16 
Franclando. 

(Laŭ UNESCO Features kaj UEA 
Informservo). 

Kotesponda Servo de Gerraana Esperanto-Junularo 

La intemacia korespondado estas la 
plej vasta aplikado de Esperanto. Ĝi 
kreas amikajn interrilatojn tutmon- 
dajn kaj tiel servas al la vera inter-. 
kompreniĝo de la popoloj. 

Por helpi al siaj membroj kaj al 
junaj komencantoj en Germanujo, ri- 
cevi amikojn en la tuta mondo, Ger- 
mana Esperanto-Junularo (GEJ) fon- 
dis Korespondan Servon, kiu kolektas 
adresojn de junaj (ĝis 25-jaraj) ek- 
sterlandaj samideanoj kaj disdonas 
ilin al samaĝaj germanaj korespon- 
dontoj. 

GEJ petas ĉiujn junaĵn esperantis- 
tojn tutmondajn, kiuj deziras kores- 
pondi kun germanaj amikoj, skribi al 
Ia Koresponda Servo (adreso : S-ro 
Hans Best, Untere Mŭhlaustrasse 218, 
Mannheim, Germanujo) indikante si- 
ajn nomon, antaŭnomon, adreson, sek- 
son, aĝon, profesion, lingvoscion es- 
perantistan (komencanto aŭ progre- 
sinto) kaj interesojn, krome sekson, 
aĝon kaj profesion de la dezirata ger- 
mana korespondonto. 

Esperantistaj organizaĵoj estas invi- 
tataj kunlabori kun la Koresponda 
Servo de GEJ. 



De Duivel-Steen (La Diablo Ŝtono) 

TRA LA MONDO 

Esperanto instruata 
en privata usona universitato . 

Post longdaŭraj klopodoj nia sam- 
ideano S. A. Klukowski sukcesis kon- 
vinki la estrojn de la koneernaj fakoj 
ĉe la Universitato Marquette en Mil- 
waukee (Ŝtato Wiseonsin) pri la edu- 
ka valoro de Esperanto, kun la re- 
zulto, ke ili decidis aranĝi Esperan- 
to-kursojn en la vesperaj lingvaj kla- 
soj de Ja universitato. 

La Universitato Marquette havas ĉ. 
>8000 gestudentojn kaj kredeble estas 
la unua granda, sendependa privata 
universitato, kiu enkondukis Esperan- 
ton en siaj klasoj. 

Estos tre bone, ke oni sendu gratul- 
leteron aŭ poŝtkarton al D-ro James 
Byrne, direktoro de vesperaj klasoj, 
Universitato Marquette, Carpenter 
Hall, Milwaukee 3, Wis., Usono. 

(Laŭ Heroldo 1.12.55). 

ESPERANTO 

en la lernoj de Slovenujo. 

La Konsilantaro por Klerigo kaj 
Kulturo de la nacia respubliko Slo- 
venujo (unu el la ses aŭtonomaj res- 
publikoj de Jugoslavujo) en sia kun- 
sido de la 23-a de oktobro 1955 prin- 
cipe aprobis la instruadon de Esperan- 
to en la lernejoj de ĉiuj specoj. Kiel 
honorariata instruisto por la instruado 
de la lingvo povas esti enoficigata nur 
persono, kiu havas plenan mezlerne- 
jan edukon kaj la diplomon pri suk- 
cese plenumita ekzameno C ĉe la In- 
stituto por la internacia lingvo Esp- 
eranto. Escepton de ĉi tiu regulo po- 
vas doni nur la KonsiJantaro por Kle 
rigo kaj Kulturo de la nacia respubli- 
ko Slovenujo. AJ la instruisto de Es- 
peranto por la instruado en la lerne- 
joj oni donos honorarion pohoran laŭ 
la regularo pri la honorariigo de la 
okupo en klerig-scienca fako. 

Laŭ ĉi tiu ofieiala decido jam nun 
Esperanto estas instruota en kvin mez- 
lernejoj, kvar porinstruistaj kaj dek 
ses fakaj lemejoj de Slovenujo al ĉ 
600 gelernantoj. F. Novljan. 

(Laŭ Heroldo 16.12.55 iom mallon - 
gigita). 

KORESPONDADO 

Deziras korespondi jenajn gesam 
ideanoj: 

S-ro Rehorek Milan (25 j.) 

Emila Holuba 980 
Nachod I (Tjecho-Slovakije) 

F-ino Blanka Seitlova 
Jamborova 3 

Brno XV (Tjecho-Slovakije) 

F-ino Janinjo Rydlova 
Koliskova 7 

Brno XV (Tjecho-Slovakije) 

S-ino Lea Boĉkova 
Kamenna 9a 
Bmo (Tjecho-Slovakije) 


Historio de Luraturo 

Post ŝipvojaĝo de proksirnume du 
horoj ni alvenas en la havenon de 
Terschelling. 

Kio trafas nin tiom? La intimeco 
de la kaŭrantaj dometoj de la vilaĝo 
West-Terschelling? ĉu la homamaso 
kiu eliras por „bootkiekje” (ŝipon- 
rigardi)? Ne, ĉar eĉ jam kiam ni 
apenaŭ povis distingi la vilaĝon, io 
tiris niajn okulojn al si. Ĉu eble tiu 
kvadrata ava lumturo? Jes, ja eble 
Sed kial? Ĉu ankaŭ la aliaj nordfrisaj 
insuloj kaj multaj bordvilaĝoj ne po- 
sedas lumturon? Jes, certe, sed tiu-ĉi 
havas ion apartan, ion karakterdonan. 
La konstrumaniero estas por lumturo 
stranga, kaj ankaŭ la nomo „Bran- 
daris”. Kiu lumturo havas propran 
historian nomon ? Do Brandaris 
devas esti malnova turo? Jes kara 
leganto, ĝi estas la avo inter la lum- 
turoj. 

Jam en 1666a, kiam la angla ŝipa- 
ro sub gvido de Holmes detruis 150 
komercajn ŝipojn en la markolo „Vlie” 
kaj poste albordiĝis en Terschelling 
kaj bruldetruis la tutan vilaĝon, jam 
staris forte Brandaris. Kaj ĝi ri- 
gardis la restaĵojn, ĉar oni bruligis 
400 loĝdomojn, la plejparton de la 
komandordomoj kaj ĉiujn konserv- 
magazenojn de la Unuiĝinta Orient- 
f India Kompanio. Nur la Komunuma 
Domo, Brandaris kaj Nederlandrefor 
mita preĝejo restis. Antaŭ tiu tempo 
Terschelling estis unu el la plej gravaj 
transporthavenoj en Nederlando. Post 
tiu forta bato en 1666a la insulo ne- 
niam plu restariĝis. Nur kiel pilot- kaj 
refuĝhaveno ĝi havas ĝis nun signifon. 

Sed, kara loganto, ke mi reiru al 
nia kara Brandaris, ĉar ĝi estas an- 
koraŭ pli aĝa. Jam sur geografia kar- 
to el 1541a troviĝas Brandaris. Ĝi no- 
miĝas laŭ la irlanda sanktulo Sankta 
Brandanus aŭ ankaŭ Sankta Branda- 
rius. 

Origine ĝi estis monaheja turo kaj 
la larĝa kvadrata turo estis tiam 
nur taggvidmarko por la ŝipistoj. Bal- 
daŭ oni bruligis sur ĝia tegmento faj< 
ron, kiu estiĝis poste oleolampo. 

A1 Brandaris apartenis preĝejeto 
kiun oni malkonstruis en 1594a. Jam 
en 1560a Brandaris ekruiniĝis. De Del- 
lewalstrando la maro fosis al si sul- 
kon al la turo, pro kio oni timis ke 
Brandaris falos kaj oni pripensis kon- 
strui novan turon pli enlanden. Tio ne 
okazis kaj en 1593a la ŝtatoj de Hol- 
lando decidis riparon. Tiu riparo oka- 
zis en 1594a. Sed post 50 jaroj la ruu 
niĝo retrafjs la Brandaris-lumturon 
kaj de mezo 17a jarcento ĝis 1837a 
ne bmlis lumo sur Brandaris. Oni 
tiam bruligis fajrojn sur duno (Kool- 
tjesduin) kiel pli ol jarcento antaŭe. 


La lan de Marto 1837a la ŝtato de 
Nederlando prenis sur sin la zorgon 
pri lumigado. Post tiu tempo la lumo 
pliboniĝis, ĝis kiam la lan de Marto 
1907a venis la elektra lumo, la fulmo- 
lumo. Kaj nun Brandaris havas du 
t.n. „Brandaris”-lampojn po 8000 kan- 
delintenso. Lensoj plifortigas la lu- 
mon ĝis 3,6 milionoj da kandelintenso, 

Unu tia Brandarislampo kostas pli 
ol f 200,— (pi^eskaŭ $ 53,—). 

En 20 sekundoj la tuta lumigadsis- 
temo kiu flosas sur hidrargo turniĝas 
. 360 gradojn, kaj ĉiujn 5 sekundojn 
estas videbla po unu lumfasko. Tion 
oni nomas la karakteron de la lumo- 
turo, aŭ en maristaj terminoj: „Tiu 
fajreto donas unu en la kvin.” La lu- 
mo estas laŭ la lumlistoj de la ŝipado 
videbla je distanco de 19 marmejloj 
(— 35,2 km), sed tio dependas kom- 
preneble de la alto super la marnivelo 
Se ni surgrimpas la lumturon de Y- 
muiden (elp. ejmeŭden) aŭ la amster- 
dama „Westertoren” (okcidenta-turo), 
eĉ tiam ankoraŭ ni povas vidi en sere- 
na nokto la lumon de Brandaris (ĉ. 
110 km). 

La turo mem havas alton de 58 me- 
troj, sed ĝi ne havas la plej grandan 
alton super la marnivelo, ĉar ĝi staras 
en dunvalo, meze en la vilaĝo. Antaŭe 
ĝi estis pli alta, sed oni forprenis la 
kapuĉon de ĝi dum la ruiniĝo. Nun 
anstataŭas ĝin la ruĝa vitra kupolo 
en kiu turnadas nokte la lumo. 

En la tria etaĝo troviĝas birdomuzeo. 
„Strange”, vi diros, „kial ĝuste cn lum- 
turo?” 

Mi klarigu. 

Terschelling estas loko de birdkolo- 
nioj (Boschplaat kaj Noordsvaarder) 
kaj migrantaj hirdoj ĉiam laŭiras la 
insulon dum sia flugado norden aŭ 
suden. Dum la noktoj, kiam Bran- 
daris estas lumfonto en la mgro, 
multaj birdoj estas tirataj al tiu luma 
kaj ili aŭ mortflugis kontraŭ la ku- 
polon, aŭ ĉirkaŭflugadis la turon en 
la lumradioj ĝis kiam ili falis 
mortaj pro ellaciĝo. La turgardistoj 
trovis tiujn birdojn, kaj aranĝis eks- 
pozicion en la vasta turo. 

Ĉiajn birdojn oni trovos tie. 

En 1909a oni fiksis sur la lumturon 
birdlatstablon, por ke ili povu ripozi. 
Ci bone efikas. 

En la kvina etaĝo estas la lum sis- 
sistemo kaj en la kvara la ĉambro de 
la turgardisto. Tie staras i.a. la radio- 
telefonaparato. Ni ĝuste aŭdas: „Halo 
lumturo Brandaris, halo Terschelling, 
jen Scheveningenradio, Scheveningen- 
radio vin vokas, havas mesaĝon por 
vi, over!” 

Ke ĉi tie iam psalmkantis monahoj! 

K. Ruig. 

FLANDRA ESPERANTISTO 


Verdlando Vokas 

Listo de radiodissendoj en aŭ pri Esperanto. Tempindiko: M.E.T. (— mezeŭro- 
pa tempo) valida ankaŭ en Belgujo., Nederlando kaj Svisujo. 

Mallongigoj! m = metroj; kc/s kilocikloj en sekundo; I informoj; P — 
parolad(et)o; K = kurso; M = muziko. 

DIMANĈE: 

15.00—15.15 Piragununga (Brazilo), 198 m, 1520 kc/s: K. 

LUNDE: 

00.00—00.30 Bilbao (Hispanujo), 265 m, 1131 kc/s: I kaj P. 

13.30— 14.00 La Coruna (Hispanujo), 250 m, 1200 kc/s: P kaj K. 

23.45— 23.57 Hilversumo I, 402 m, 746 kc/s (en la 1-a kaj 3-a kvaronjaroj de 1956: 

Hilversum II, 298 m, 1004 kc/s), N.C.R.V.: P kaj M (nur la unuan 
lundon de ĉiu monato). 

MARDE: 

02.15—02.30 San Jose (Urugvajo), 192 m, 1562 kc/s: P. 

12.55— 13.00 Berno, 13,94 m, 21520 kc/s, 31,46 m, 9535 kc/s, 48,66 m, 6165 kc/s: P 

de d-ro Arthur Baur. 

15.50-16.00 Ljubljano (Jugoslavujo), 327 m, 916 kc/s, 211 m, 1420 kc/s: K. 

18.35 -18.40 Berno, samaj ondlongoj, frekvencoj kaj P kiel 12.55. 

19.15 19.30 Carlet (Hispanujo), 288 m, 1040 kc/s: I. 

20,00—20.15 Radio Afrika en Tanger, 25,63 m, 11705 kc/s, 42 m, 7140 kc/s: P de 
ia sveda sekcio de K.E.L.I. (Libera sveda kristana radio). (Nur la 
lastan mardon de ĉiu monato. Unua elsendo la 27/XII/1955), 

MERKREDE: 

16.30— 16.40 Vieno II, 25 m, 12000 kc/s, 30 m, 10000 kc/s, 41 m, 7312 kc/s, 48 m> 

6250 kc/s, 203 m, 1474 kc/s: P. (Nur ĉiu duasemajne: 14-XII k.t.p.) 

18.55— 19.10 Romo, 30,90 m, 9710 kc/s, 41,15 m, 7290 kc-s, 50,34 m, 5960 kc/s: P de 

Luigi Minnaja. 

23.05—23.15 Vieno I, 25 m, 12000 kc/s, 49 m, 6122 kc/s, 513 m, 586 kc/s: I. 

23.15— 23.20 Hilversumo II, 298 m, 1004 kc/s (en la 1-a kaj 3-a kvaronjaroj de 

1956 per Hilversumo I, 402 m, 746 kc/s), V.A.R.A.: I. 

ĴAUDE: 

07.45—07.50 Perpignan-Rousillon, 202 m, 1483 kc/s: K. 

09.30—09.40 Parizo, 348 m, 860 kc/s, 218 m, 1380 kc/s: K. de Pierre Delaire. 

12.55— 13.00 Berno, 13,94 m, 21520 kc/s, 31,46 m, 9535 kc/s, 48,66 m, 6165 kc/s: P 

de prof. d-ro Edmond Privat. 

18.35—18.40 Berno, samaj ondlongoj, frekvencoj kaj P kiel 12.55. 

23.30— 24.00 Valencia, 200 m, 1500 kc/s: P kaj I. 

23.45— 24.00 Zagreb (Jugoslavujo), 264,7 m, 1133 kc/s: P, I kaj M. 

VENDREDE: 

02.15—02.30 San Jose (Urugvajo), 192 m, 1562 kc/s P. 

18.55— 19.10 Romo, 30,90 m, 9710 kc/s, 41,50 m, 7290 kc/s, 50,34 m, 5960 kc/s: P de 

prof. d-ro Vincenzo Musella. 

19.15— 19.30 Carlet (Hispanujo), 288 m, 1040 kc/s: I. 

22.30— 22.45 Guatemalo, 30,50 m, 9836 kc/s, 47 m, 6382 kc/s: I- 

SABATE: 

12.05—12.30 Rio de Janeiro, 214 m, 1400 k/s: K kaj I. 

18.30— 19.00 Rio de Janeiro, 16,80 m, 17875 kc/s: K. 

18.45— 19.00 Barcelono (Hispanujo), 360 m, 832 kc/s: P. 

23.15— 23.25 Hilversumo I, 402 m, 746 kc/s, (en la 1-a kaj 3-a kvaronjaroj de 1956 

per Hilversumo II, 298 m, 1004 kc/s), K.R.O.: Monata resumo (nur la 
lastan sabaton de ĉiu monato; la aliajn sabato jn: Katolikaj I de 23.15—23.££). 
Informoj kaj petoj: 

Radio Roma. - Atentu pri la novaj ondlongoj, frekvencoj kaj elsendo-tempo. Jen 
detaloj pri la programo en decembro 1955: 2: La radio kaj la blinduloj okaze de 
la sesdeka datreveno de la malkovro de la radio. 7: Mondo esperantista: „Jubi- 
leo de la Roma Esperantista Grupo”. 9: Leterkesto kaj bibliografio. 14: Nova- 
ĵoj el Italujo. 16: Italaj turismaj urboj: „Massa kaj Carrara”. 21: Honorigo al 
Zamenhof. 23: Kristnasko. 28: Romo dum vintro. 30: Finjaro kaj Novjaro. 

Informojn pri Esperanto-radio-dissendoj sendu ne nur la radiostacioj, sed ankaŭ 
la radio-geaŭskultantoj al: S. S. de Jong Dzn, Radio-Servo N.C.K.E., Waltaweg 3, 
TJERKWERD bij BOLSWARD (Frislando), Nederlando. 


LA MA15ESOONE -FONDAĴO 

Ĉiuj sekcioj, kiuj sendis delegiton 
al nia lasta jarkunveno, certe scias 
sufiĉe detale la celon de tiu fondaĵo. 
Ankaŭ la aliaj membroj povis legi 
tion iom malpli detale priskribita en 
la raporto pri la kunveno. Do, mi ne 
bezonas ion diri pri tiu celo. 

Rilate la destinon de la fondaĵo, mi 
povas sciigi, ke S.ro Mabesoone deci- 
dis uzi la monon por la propagando. 
La ideo lia estas, ke ĉiuj sekcioj povos 
uzi ĝin kaj ke la propagandiloj estu 
kiel eble plej efikaj. Tial la ĉefest- 
raro kune kun S.ro Mabesoone inter- 
rilatis kun faka artisto por priparoli 
la projekton. Kio tio estas kaj kia ĝi 
fariĝos, mi ne rajtas sciigi, ĉar tia 
estas la tereno de la proĵektantoj 

mem. Mi nur scias, ke oni aranĝas 
ion belegan, taŭgan kaj multekostan. 

l on, kio estas inda al la granda celo 
de nia Majstro kaj al la granda valoro 
de Esperanto. 

Por ke nun tiu bela celo de la 
fondaĵo kaj la honorigo de S.ro Ma- 
besoone ne validu kelkajn monatojn., 
ni decidis en la jarkunveno aranĝi 
daŭran subtenon. La ĉefestraro elek- 
tis tri gemembrojn el la sekcio Gro- 
ningen por formi komitaton, kiu devas 
prizorgi la eblaĵojn por ke la fondaĵo 
povu resti funkcianta kaj ke la mul- 
tekostaj propagandiloj konservos si- 
ajn valorojn. La komitatanoj estas: 
S.ro J. V. Holleman, Adm. de Ruyter- 
laan 12, Prezidanto. F.ino A, Bril, 
Petrus Campersingel 245, Sekretariino. 
F.ino J. E. Pnns, Hora Siccamasingel 
294, kasistino, ĝironumero 815889, ĉiuj 
loĝantaj en Groningen. 

La komitato petas ĉiujn sekcioĵn kaĵ 
gemembrojn kunlabori por ke ĝi povu 
bone funkcii, kaj la celo de la fondaĵo 
estu plenumebla. Insiste ni volas peti 
tiun subtenon, ĉar finfine ĉiuj mem- 
broj de L.E.E.N. povos uzi la ilojn por 
grandskala propagando. 

Pripensu bone, ni petas, ke nur per 
kuna laboro estos eble antaŭen puŝi 
nian movadon. Plie, post la granda 
venko en UNESKO en Montevideo ni 
havas la taskon kaj la devon efek- 
tivigi tifin venkon por ke la semo de 
Montevideo povu kreski kaj alporti 
fruktojn por nia komuna celo. 

Jen la propono de la komitato: en 
ĉiu sekcio oni elektu ageman repre- 
zentanton por la fondaĵo, se eble ne 
la sekcian kasiston. Tiu reprezentan- 
to varbas kiel eble plej multajn sub- 
tenantojn, kiuj pagas libervolan jaran 
subtenon de minimume unu guldeno. 
ĉiu subtenanto devas havi la okazon 
laŭvole pagi tiun sumeton en 1-2-3 aŭ 
4 partoj. La enspezitan monon la re- 
prezentanto sendu al la komitata ka- 
sistino plej malfrue dum novembro 
de la kuranta jaro; se eble pli frue. 

La ĝeneralaj membroj povos pagi 
rekte al la kasistino komitata. 

Karaj gesamideanoj ek al la laboro, 


ek al la subteno de ĉi tiu ege valora 
celo. Se vli) pripensos kion fari, ĉu 
jes aŭ ne, F. 1,— aŭ pli, pripensu mi 
petas ke nia Maĵstro oferis sian tutan 
kapitalon kaj sian tutan vivon por la 
alta ideo: unu mondo, unu lingvo, unu 
homaro-vera frateco. 

J. V. H. 


Verantw. uitgever: Vlaamse Esperan - 
tisten-bond Ste. Klara Dreef 59, Brugge. 
Ned. Esperantisten-Vereniging LEEN, 
Pgthagorasstr. 122, Amsterdam O, Druk - 
kerij Krol, Hoofdstraat 29, Uithuizen 
(Ned .). 




